da en da en fr da da da nl da da lb nl fi da da da da da en da en fr en fr da en da sv en uz nl da da nb da da en da da da en sv fr fi da da de da de da da de nl da da da da da da da da da zh da zh da zh da zh da zh da zh da zh da zh da zh da zh da da da en da da sv da da fr en da de da da de fr da de nl da da da en da da da da da fr ceb en nl ceb fr de da da
Kom godt i gang med højbede | ISABELLAS
Højbede er en let måde at opbygge en køkkenhave og er gode til både grøntsager, krydderurter og blomster. Få tips til selv at dyrke planter i et højbed her!
Skal du anlægge køkkenhave i højbede for første gang, kan du starte med nogle få bede – det er let at bygge ud senere, hvis du får brug for mere plads. Da det ikke er meningen, at man skal træde på jorden i højbedene, er det vigtigt, at hele bedet kan nås fra kanterne, og det vil i praksis sige, at det kun skal være omkring en meter i bredden. Derudover skal du afsætte plads til gangarealer mellem bedene, og her skal mindst beregnes omkring en halv meter.
Når du har besluttet, hvor højbedene skal være, skal den underliggende jord forberedes, da dette sikrer, at planternes rødder lettere kan arbejde sig ned i jorden, så planterne trives bedre. Hvis der er græsplæne det sted, hvor bedene skal etableres, skal du starte med at skrælle græslaget af, og herefter skal jorden graves godt igennem, ligesom eventulle ukrudtsrødder fjernes. Du kan med fordel indarbejde kompost i jorden i forbindelse med gravningen. Det geniale ved højbede er, at jorden hurtigere bliver varm her end i jordhøjde, hvilket bevirker, at planterne kan komme i god vækst tidligere på foråret.
Læs også: 7 afgrøder til køkkenhaven
Kom i gang med dit højbed
Inden du placerer højbedene, er det vigtigt, at du tager højde for, hvilke planter du ønsker at dyrke, så de kan få deres lysbehov dækket. Ønsker du fx at anlægge en køkkenhave i højbede, er det vigtigt at finde et sted med både sol og læ. Hvis du bruger højbede som køkkenhave, er det en fordel at have mindst fire bede, så du kan anvende vekseldrift eller sædskifte, som det også kaldes. Planterne vokser og trives bedst, når den samme slags ikke dyrkes det samme sted år efter år, og der skal helst gå mindst fire år, inden den samme afgrøde dyrkes samme sted igen. Det er let at holde styr på, hvis der er fire bede. Flerårige planter, fx rabarber, bliver stående det samme sted.
Generelt for højbede er, at jorden hurtigere bliver tør, og derfor er det særlig vigtigt at være opmærksom med vandingen. Dyrker du flerårige planter i højbedene, skal du tage højde for, at jorden langs kanterne kan blive meget kold i vintermånederne, og derfor skal du undlade at placere sarte flerårige planter på disse steder
Prøv også: Guide til sædskifte - få sundere planter uden at sprøjte
Få gode tips til, hvad du kan plante i dine højbede i galleriet herunder!
Der kommer som oftest mange squash på hver plante, så der skal ikke mange til for at dække en families behov.
Persille er en uundværlig krydderurt, som det absolut er værd at finde plads til i et af højbedene. Frøene kan sås i bedet, men det er også muligt at købe udplantningsplanter
Valske bønner kan sås direkte i højbedet i begyndelsen af juni, og trives godt i den lune jord i højbedene.
Både ærter og ærteblomster har god gavn af et stativ, som de har mulighed for at slynge sig op ad, så snart de bliver store nok.
Der er mange gode radisesorter i handlen, og da der her er tale om en hurtig kultur, kan du så gentagne gange, så der sommeren igennem er mulighed for at høste friske radiser.
Der kan trækkes rabarber frem til sankthans, og derudover er der mulighed for at høste igen sidst på sommeren.
Nyopgravede kartofler er en rigtig sommerdelikatesse, og du kan sagtens dyrke de velsmagende knolde i højbede.
Vand planterne godt igennem, inden de udplantes, og vær særlig omhyggelig med vandingen, indtil planterne er godt etableret i højbedet.
Du kan også plante agurker i dit højbed. Hvis du vil hjælpe de små, spæde agurkeplanter godt på vej, kan du sætte en glasklokke over dem i starten, fx når det er køligt.
Havemalurt findes i sorter der dufter forskelligt, bl.a. af cola. Planten er vinterhårdfør, så den vil dukke op i bedet år efter år.
køkkenhave dyrk selv haveinspiration krydderurtebed
Er din elregning også steget? Sådan sparer du på strømmen!
Sådan laver du syltede grønne tomater
Havekalender 2022: Isabellas' gøremål i haven — uge for uge
Er din elregning også steget? Sådan sparer du på strømmen!
Sådan fjerner du kalk fra din bruseniche
Vild med Nutella? Så nemt kan du lave din egen version!
Kontakt Køb abonnement Annoncør
Administrer samtykke Cookie- og privatlivspolitik